Document ID: 31993R3223

Komisijas Regula (EK) Nr. 3223/93
(1993. gada 25. novembris)
par statistikas datiem attiecībā uz eksporta kompensācijas maksājumiem par dažiem lauksaimniecības produktiem, kas eksportēti kā preces, uz kurām attiecas Padomes Regula (EEK) Nr. 3035/80
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 2071/92 [2], un it īpaši tās 28. pantu, kā arī attiecīgos noteikumus citās regulās par kopīgo tirgus organizāciju, kā tas minēts Padomes 1980. gada 11. novembra Regulas (EEK) Nr. 3035/80, kas nosaka vispārīgus noteikumus eksporta kompensāciju piešķiršanai par atsevišķiem lauksaimniecības produktiem, ko eksportē kā preces, uz kurām neattiecas Līguma II pielikums, kā arī kritērijus šādu kompensāciju lieluma noteikšanai [3], 1. pantā, kurā jaunākie grozījumi izdarīti ar Regulu (EEK) Nr. 3381/90 [4],
tā kā 17. panta 1. punkts Regulā (EEK) Nr. 804/68 un attiecīgie noteikumi citās regulās par kopīgo tirgus organizāciju, kā tas minēts šīs regulas otrajā norādē, paredz eksporta kompensācijas par atsevišķiem lauksaimniecības produktiem, ko eksportē kā preces, uz kurām neattiecas Līguma II pielikums;
tā kā Regula (EEK) Nr. 3035/80 nosaka vispārīgus noteikumus eksporta kompensāciju piešķiršanai un kritērijus to lielumu noteikšanai dažiem lauksaimniecības produktiem, ko eksportē kā preces, uz kurām neattiecas Līguma II pielikums;
tā kā Komisijai, lai tā varētu pienācīgi uzraudzīt pasākumus, kas pieņemti attiecībā uz eksporta kompensācijām par lauksaimniecības produktiem, ko eksportē kā preces, uz kurām neattiecas Līguma II pielikums, ir svarīgi, lai tās rīcībā būtu konkrēti statistikas dati; tā kā tādēļ dalībvalstu kompetentajām iestādēm šie dati tai būtu jānosūta;
tā kā jāgroza noteikumi attiecībā uz attiecīgo statistikas datu paziņošanu, kas noteikti Komisijas Regulā (EEK) Nr. 1762/89 [5]; tā kā skaidrības labad minētā regula būtu aizvietojama;
tā kā šī regula būtu pilnā mērā jāpiemēro no pirmās dienas mēnesī, ar kuru sākas ELVGF Garantiju 1993./94. gads;
tā kā šajā regulā paredzētie pasākumi ir saskaņā ar attiecīgo pārvaldības komiteju atzinumu,
IR PIEŅĒMUSI ŠO REGULU.
1. pants
Dalībvalstis ne vēlāk kā līdz nākamā mēneša beigām pēc katra kalendārā gada mēneša nosūta vajadzīgos statistikas datus Komisijai uz šādu adresi:
Commission of the European Communities,
Directorate General III,
Non-Annex II Trade Regime.
200 rue de la Loi,B-1049
Brussels, Belgium.
2. pants
Šajā regulā:
- "preču grupas" nozīmē grupas, kas uzskaitītas A pielikuma 1. slejā,
- "lauksaimniecības pamatprodukti" nozīmē produktus, kas uzskaitīti B pielikumā,
- "piešķirtās kompensācijas" nozīmē kompensācijas, kas piešķirtas tā, kā tas minēts Komisijas Regulas (EEK) Nr.3665/87 [6] 2. nodaļā vai 2. sadaļas 3. nodaļā vai 47. pantā.
3. pants
Vajadzīgie statistikas dati, kas minēti 1. pantā, ietver:
- eksportpreču daudzumu tonnās vai citās mērvienībās, norādot mērvienību, uz kurām attiecas Regula (EEK) Nr. 3035/80 un par kurām saņemtas eksporta kompensācijas iepriekšējā mēnesī, sadalot to atbilstoši preču grupām,
- katrā preču grupā, kas minēta pirmajā ievilkumā, kompensācijas lielumu, kas piešķirta iepriekšējā mēnesī par katru lauksaimniecības pamatproduktu, aprēķinot to valsts valūtā,
- katrā preču grupā, kas minēta pirmajā ievilkumā, katra pamatprodukta daudzumu, uz kuru attiecas kompensācija, tonnās vai citās mērvienībās, norādot mērvienību.
4. pants
Atsauces uz atcelto regulu uzskatāmas par atsaucēm uz šo regulu.
Regula (EEK) Nr. 1762/89 ir atcelta.
5. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
To piemēro kompensācijām, ko izmaksā sākot no 1993. gada 1. oktobra un turpmāk.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 25. novembrī

Labels: 3
19
6